CELEX: 32006R1203
Language: sl
Date: 2006-08-09 00:00:00
Title: Uredba Komisije (ES) št. 1203/2006 z dne  9. avgusta 2006  o spremembi Priloge V k Uredbi Sveta (ES) št. 1440/2005 v zvezi s količinskimi omejitvami nekaterih jeklenih izdelkov

10.8.2006   
            
            
               SL
            
            
               Uradni list Evropske unije
            
            
               L 219/3
            
         UREDBA KOMISIJE (ES) št. 1203/2006
   z dne 9. avgusta 2006
   o spremembi Priloge V k Uredbi Sveta (ES) št. 1440/2005 v zvezi s količinskimi omejitvami nekaterih jeklenih izdelkov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1440/2005 z dne 12. julija 2005 o upravljanju nekaterih omejitev za uvoz nekaterih jeklenih izdelkov iz Ukrajine in o razveljavitvi Uredbe (ES) št. 2266/2004 (1), ter zlasti člena 5 Uredbe,
   ob upoštevanju naslednjega:
   
               (1)
            
            
               Evropska skupnost in vlada Ukrajine sta 29. julija 2005 sklenili sporazum o trgovini z nekaterimi jeklenimi izdelki (2) („Sporazum“).
            
         
               (2)
            
            
               Člen 3(3) Sporazuma določa, da se neizrabljene količine za določeno leto lahko prenesejo v naslednje leto do največ 10 % ustrezne količinske omejitve, določene v Prilogi III k Sporazumu.
            
         
               (3)
            
            
               V skladu s členom 3(4) Sporazuma se med skupinami izdelkov lahko prenese do 15 % količinske omejitve za določeno skupino izdelkov.
            
         
               (4)
            
            
               Ukrajina je obvestila Skupnost, da namerava uveljaviti določbe iz člena 3(3) in člena 3(4) v roku, določenem s Sporazumom. Količinske omejitve za leto 2006, ki izhajajo iz zahteve Ukrajine, je primerno prilagoditi.
            
         
               (5)
            
            
               Uredbo (ES) št. 1440/2005 je treba ustrezno spremeniti –
            
         SPREJELA NASLEDNJO UREDBO:
   Člen 1
   Količinske omejitve za leto 2006, določene v Prilogi V k Uredbi (ES) št. 1440/2005, se nadomestijo z omejitvami iz Priloge k tej uredbi.
   Člen 2
   Ta uredba začne veljati deseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. avgusta 2006
      
         
            Za Komisijo
         
         Peter MANDELSON
         
            Član Komisije
         
      
   
   
      (1)  UL L 232, 8.9.2005, str. 1.
   
      (2)  UL L 232, 8.9.2005, str. 42.
   
      PRILOGA
      KOLIČINSKE OMEJITVE ZA LETO 2006
      
                  (tone)
               
            
                  Izdelki
               
               
                  2006
               
            
                  SA. Ploščato valjani izdelki
               
            
                  SA1. Kolobarji
               
               
                  168 750
               
            
                  SA2. Debela pločevina
               
               
                  364 320
               
            
                  SA3. Drugi ploščato valjani izdelki
               
               
                  109 125
               
            
                  SB. Podolgovati izdelki
               
            
                  SB1. Nosilci
               
               
                  32 639
               
            
                  SB2. Žična palica
               
               
                  138 592
               
            
                  SB3. Drugi podolgovati izdelki
               
               
                  251 554
               
            
                  
                     Opomba: SA in SB sta kategoriji izdelkov.
                  SA1 do SA3 in SB1 do SB3 so skupine izdelkov.